wickkiey/tamil-wikipedia-markdown huggingface dataset:
# கண்டன் அமுதனார் (கதைமாந்தர்)



**பெரிய பழுவேட்டரையர்** பழுவூரைத் தலைநகரமாகக் கொண்டு ஆட்சி செய்த சிற்றரசர். சோழ நாட்டுத் தனாதிகாரியாக சுந்தர சோழர் ஆட்சி காலத்தில் இருந்தவர். துறைமுகப்பட்டினங்களில் சுங்கத் திறை விதித்து வசூலிக்கும் அதிகாரிகளை கண்காணிக்கும் பொறுப்பினையும் ஏற்றிருந்தார். வயது முதிர்ந்த காலத்தில் நந்தினி தேவியை திருமணம் செய்து கொண்டு தனது இளையராணியாக்கினார். இவ்வாறு பொன்னியின் செல்வனில் செல்வாக்கு மிகுந்த கதாபாத்தரமாக பெரிய பழுவேட்டரையர் வலம் வருகிறார்.  

## பழுவேட்டரையர்கள்

### சரித்திரத்தில்
- முத்தரையர் வம்சத்திலிருந்து தஞ்சைக் கோட்டையை முற்றுகையிட்டு முதலில் அந்நகரில் பிரவேசித்தவர் ஒரு பழுவேட்டரையர்.
- இரு கால்களும் இழந்த விசயாலய சோழன் திருப்புறம்பியம் போர்க்களத்தில் புகுந்து அதிபராக்கிரமச் செயல்களைப் புரிந்தபோது அவனுக்குத் தோள் கொடுத்துத் தூக்கிச் சென்றவர் ஒரு பழுவேட்டரையர்.
- ஆதித்த சோழன் தலையில் கிரீடத்தை வைத்துப் பட்டாபிசேகம் செய்வித்தவர் ஒரு பழுவேட்டரையர்.
- ஆதித்த சோழன் யானை மீது பாய்ந்து பல்லவ அபராசிதவர்மனைக் கொன்றபோது ஆதித்தன் பாய்வதற்கு வசதியாக முதுகும் தோளும் கொடுத்தவர் ஒரு பழுவேட்டரையர்.
- பராந்தக சக்கரவர்த்தி நடத்திய பல போர்களில் முன்னணியில் புலிக் கொடியை எடுத்துச் சென்றவர்கள் பழுவேட்டரையர்கள்.
- இராசாதித்தன் போர்க்களத்தில் காயம்பட்டு விழும் போது அவனை ஒரு பழுவேட்டரையர் தன் மடியின் மீது போட்டுக் கொண்டு, "இராட்டிரகூடப் படைகள் தோற்று ஓடுகின்றன!" என்ற செய்தியைத் தெரிவித்தார்.
- அரிஞ்சய சோழருக்கும் சுந்தர சோழருக்கும் வீரத் தொண்டுகள் புரிந்து உதவியவர்கள் பழுவேட்டரையர்கள்.

இவ்வாறு பொன்னியின் செல்வனில் பழுவேட்டரையர்களின் சிறப்பு எடுத்துரைக்கப்படுகிறது.  

### பொன்னியின் செல்வனில்

பழுவூரை தலைநகராக கொண்டு ஆண்டுவந்தவர்களை பழுவேட்டரையர்கள் என்று அழைக்கின்றார்கள். சுந்திர சோழரின் ஆட்சி காலத்தில் பழுவூர்ச் சகோதரர்கள் இருவர் செல்வாக்கு மிகுந்தவர்களாக இருந்தார்கள். காலாந்தகக் கண்டர் சின்ன பழுவேட்டரையர் எனவும், கண்டன் அமுதனார் பெரிய பழுவேட்டரையர் எனவும் வழங்கப்படுகிறார்கள்.  

பெரிய பழுவேட்டரையர் இருபத்து நான்கு யுத்தகளங்களில் பங்கெடுத்து அறுபத்து நான்கு விழுப்புண்கள் பெற்ற வீரராகவும், நந்தினி எனும் இளம் பெண்ணை திருமணம் செய்து அவள் காதலுக்காக உருகுவதாகவும் கதாபாத்தரம் உருவாக்கப்பட்டுள்ளது. சோழப்பேரரசை சுந்திர சோழனுக்குப் பிறகு மதுராந்தகன் ஆள்வதற்காக சம்புவரையர் அரண்மனையில் ரகசிய கூட்டம் நடத்தினார். மதுராந்தகனை நாடெங்கும் நடந்த கூட்டங்களுக்கு ரகசியமாக அழைத்துச் சென்றார். சோழப்பேரரசின் சிற்றரசர்களுடன் நடந்த கூட்டங்களில் மதுராந்த தேவனுக்கு ஆதரவு திரட்டினார். ஆனால் பழுவூர் இளையராணியான நந்தினி தானே சோழப்பேரரசை ஆளவேண்டுமென ஆசை கொண்டாள். அதற்காகவே பெரிய பழுவேட்டரையரைத் திருமணம் செய்ததாக நாவல் கூறுகிறது. நந்தினியின் சூழ்ச்சிகளைப் புரிந்து கொண்டு இறுதியாக அவளை விரட்டிவிட்டு, தன்னுடைய கையினாலேயே மரணத்தினைத் தழுவுகிறார் பெரிய பழுவேட்டரையர்.  

## பெரிய பழுவேட்டரையர் பற்றி பிரபாகரன்

விடுதலை புலிகள் தலைவர் பிரபாகரன் போரினால் காயமடைந்த புலிகளை பார்க்கும் போது "பொன்னியின் செல்வனில் வருகின்ற பெரிய பழுவேட்டரையருக்கு அறுபத்து நான்கு வீரத் தழும்புகள் உண்டு" என்று பெரிய பழுவேட்டரையரின் பெருமையை எடுத்துக் கூறி தைரியம் கொடுப்பார் என்கிறது விகடன் வாரஇதழ்.!
# சோழன் உருவப் பஃறேர் இளஞ்சேட் சென்னி

**சோழன் உருவப்பஃறேர் இளஞ்சேட்சென்னி** சங்ககாலச் சோழ மன்னர்களில் ஒருவன் ஆவான்.  
- இவன் குதிலை பூட்டிய தேரில் ஏறிப் போரிட்டது, கடலில் தோன்றும் ஞாயிறு போன்று இருந்ததாம். இவனது வாள் குருதிக்கறை பட்டுச் செவ்வானம் போலவும், தாள் கொல்லேற்றின் தந்தம் போலவும், தோல் என்னும் மார்புக் கவசம் அம்புத் துளை பட்டு விண்மீன்கள் போலவும், குதிரைப்படை பாயும் புலி போலவும், களிறு கோட்டைக் கதவுகளைக் குத்தி கூர் மழுங்கிய திலையிலும் காணப்பட்டவாம்.
- ’வயமான் சென்னி’ எனப் பாராட்டித் தன் வறுமையைப் போக்குமாறு புலவர் வேண்டுகிறார்.
## அடிக்குறிப்பு
# சோழன் செருப்பாழி எறிந்த இளஞ்சேட்சென்னி

**சோழன் செருப்பாழி எறிந்த இளஞ்சேட்சென்னி** என்பவன் சங்ககாலச் சோழ மன்னர்களில் ஒருவன். இவன் செய்த போர் பற்றியும். இவனது இயல்புகள் பற்றியும் ஊன்பொதி பசுங்குடையார் என்னும் புலவர் பாடிய பாடல்கள் இரண்டு புறநானூற்றில் இடம் பெற்றுள்ளன.  

இளஞ்சேட்சென்னி என்னும் பெயருடன் ஐந்து சோழ மன்னர்கள் உள்ளனர்.  
;போர்க்களம்  
- இந்தச் சென்னி உழவர் மாடுகளை நடத்தி வைக்கோலைப் போரடிப்பது போல, யானைகளை நடத்தி பிணங்கல் மேல் போரடித்துக்கொண்டிருந்தான். புலவர் ஊன்பொதி பசுங்குடையார் அந்தப் போர்களத்துக்குச் சென்று யானைகளைப் பரிசாகக் கேட்டுப் பெற்றிருக்கிறார்.
;வெற்றியும் கொடையும்  
- தென்பால் பரதவரின் வலிமையை ஒடுக்கினான். தென்பரதவர் மிடல்சாய
- வடபால் வடுகர் தாக்குதலை வாள் போரால் முறியடித்தான். வடவடுகர் வாளோட்டிய
- தன் வெற்றியைப் பாடிய புலவர்க்கு பல அணிகலன்களை இவன் வழங்கினான். அவற்றை எங்கே அணிந்துகொள்வது என்றுகூட அவர்களுக்குத் தெரியாத அளவுக்கு வழங்கினான்.
## அடிக்குறிப்பு
# சோழன் நெய்தலங்கானல் இளஞ்சேட் சென்னி

**சோழன் நெய்தலங்கானல் இளச்சேட்சென்னி** என்பவன் சங்ககாலச் சோழ மன்னர்களில் ஒருவன் ஆவான். இவனைஊன்பொதி பசுங்குடையார் பாடல் ஒன்றே ஒன்று உள்ளது.  
- இளஞ்சேட்சென்னி என்னும் பெயருடன் ஐந்து சோழ மன்னர்கள் உள்ளனர்.
நெய்தலங்கானல் என்னுமிடத்தில் இருந்துகொண்டு ஆண்ட இவனைப் புலவர் ‘நெய்தலங்கானல் நெடியோன்’ எனக் குறிப்பிடுகிறார். நெடியோன் என்னும் பெயர் திருமாலைக் குறிக்கும்.  
;இவன் இயல்பு  
:இவன் மற்போரில் வல்லவன்.  
;கொடை  
:மணக்க மணக்கத் தாளித்த அமிழ்தம் போன்ற உணவை வந்தவர் யாராயிந்தாலும் வழங்கினான்.  
;இவனுக்குப் புலவர் கூறிய அறிவுரை  
- வழிபடுவோர் உள்ளத்தைப் புரிந்துகொள்.
- மற்றவர்களைப் பழிப்பவர் சொல்லை நம்பாதே.
- உண்மை கண்டபின் தண்டனை வழங்கு
- வணங்கினால் தண்டனையைக் குறைத்துக்கொள்.
## அடிக்குறிப்பு
# மகண் மறுத்தல்



பண்டைய காலங்களில் ஒரு சாதியினர் பிற சாதியினருடன் திருமண உறவு வைத்துக் கொள்வதில்லை. இது போன்ற நிலையில் ஆளும் அல்லது அதிகார நிலையிலுள்ள சாதியினர் தங்களுக்குக் கீழாக இருக்கும் சாதியிலிருக்கும் பெண்களின் அழகில் மயங்கி அவர்களைத் திருமணம் செய்து கொள்ள விரும்பி பெண் கேட்பர். கீழ் நிலையிலிருக்கும் சாதியினர் அதிகார சாதியினருக்குப் பெண் தர மறுத்து (மகண் மறுத்து) அந்த இடத்தை விட்டு இடம் பெயர்ந்து சென்று விடுவர். சில வேளை இடம் பெயர முடியாத நிலையில் அந்தப் பெண்ணைக் கொன்று தங்கள் சாதியின் நிலையைக் காத்துக் கொள்வதாகச் செய்து கொள்வதுமுண்டு. மகண் மறுத்தல் நிலையே தமிழ்நாட்டிலுள்ள பல சாதியினரின் குல தெய்வ வழிபாட்டுக்கு மூலக்கதைகளாக இருக்கின்றன.
# சேரமான் பாமுள்ளூர் எறிந்த நெய்தலங்கானல் இளஞ்சேட்சென்னி

இளஞ்சேட்சென்னி என்னும் பெயருடன் விளங்கும் சோழ மன்னர்கள் ஐவருள் **சேரமான் பாமுள்ளூர் எறிந்த நெய்தலங்கானல் இளஞ்சேட்சென்னி** என்பவனும் ஒருவன் ஆவான்.  

பாமுள்ளூர் என்பது சேர அரசன் ஆட்சிக்கு உட்பட்டிருந்த ஊர். இவ்வூர்க் கோட்டையை வென்றழித்த காரணத்தால் இவன் இந்த அடைமொழியுடன் குறிப்பிடப்படுகிறான்.  

புலவர் ஊன்பொதி பசுங்குடையார் இவனைக் கண்டு பாடி, சில அறிவுரைகளும் கூறி, பரிசில் வழங்குமாறு வேண்டுகிறார்.  
- மாற்றார் மதில்களைக் கைப்பற்றுமுன்பே இரவலர்களுக்கு அதனைப் பரிசாக வழங்கும் பண்புள்ளவனாம்.
- முன்பே பரிசில் பெற்றுச்சென்றார் என எண்ணிப் பார்க்காமல் வழங்க வேண்டுமாம்.
## அடிக்குறிப்பு

## வெளிப்பார்வை
- நெய்தலங்கானல் இளஞ்சேட் சென்னிக்கு ஊன்பொதி பசுங்குடையார் அறிவுரை
# சேரர் குடிப்பெயர்கள்

கடுங்கோ, குடக்கோ (குடவர் கோமான்), குட்டுவன், கோதை, சேரல் (சேரன், சேரமான்), பொறை (பொறையன்) பூழியர்கோ, பூழியர் மெய்ம்மறை, (பூழியன்) வானவன் என்பன சேர அரசர்களின் குடிப்பெயர்கள். இவற்றில் சில அவர்களின் ஆட்சி தொடங்கப்பட்ட நாட்டின் பெயரால் தோன்றியவை. பேரரசன் காலத்தில் இளவரசு பட்டம் கட்டி நாட்டின் ஒருபகுதியை ஆளும்படி செய்து, ஆளும்பயிற்சி தருவது அக்கால வழக்கம். இப்படி ஆண்ட குடநாட்டு அரசன் குடக்கோ. குட்டநாட்டு அரசன் குட்டுவன். பொறைநாட்டு அரசன் பொறையன்.  

குட்டநாட்டில் இளவரசனாயிருந்து பயிற்சி பெற்று அரசனானவன் ‘குட்டுவன்’. அவ்வாறு குடநாட்டிலிருந்து அரசனானவன் ‘குடவர் கோமான்’. பொறைநாட்டில் (பொள்ளாச்சி நாட்டில்) இருந்து அரசனானவன் பொறையன். இவ்வாறு மாந்தையிலிருந்து அரசனானவன் மாந்தரன்.  

## பதிற்றுப்பத்துப் பதிகத்தில் காணப்படும் அரசர் பெயர்கள்

- உதியஞ்சேரல் **(மறைந்து போன பதிற்றுப்பத்து 1-ம் பத்தின் தலைவன் ?)**
- நெடுஞ்சேரலாதன், இமயவரம்பன் நெடுஞ்சேரலாதன் **பதிற்றுப்பத்து 3-ம் பத்து**
- சேரலாதன், ஆராத் திருவின் சேரலாதன்
- களங்காய்க்கண்ணி நார்முடிச்சேரல்
- குட்டுவன், கடல்பிறக்கோட்டிய செங்குட்டுவன்
- சேரலாதன், ஆடுகோட்பாட்டுச் சேரலாதன்
- செல்வக் கடுங்கோ வாழியாதன் **பதிற்றுப்பத்து 7-ம் பத்து**
- இரும்பொறை, பெருஞ்சேரல் இரும்பொறை, தகடூர் எறிந்தவன் **பதிற்றுப்பத்து 8-ம் பத்து**
- இரும்பொறை, குட்டுவன் இரும்பொறை
- இரும்பொறை, இளஞ்சேரல் இரும்பொறை
- சேரமான் கடலோட்டிய வேல்கெழு குட்டுவன்
- சேரமான் கடுங்கோ வாழியாதன்
- சேரமான் கணைக்கால் இரும்பொறை
- சேரமான் கருவூர் ஏறிய ஒள்வாள் கோப்பெருஞ்சேரல் இரும்பொறை
- சேரமான் குட்டுவன் கோதை
- சேரமான் குடக்கோச்சேரல் இரும்பொறை
- சேரமான் குடக்கோ நெடுஞ்சேரலாதன்
- சேரமான் கோக்கோதை மார்பன்
- சேரமான் கோட்டம்பலத்துத் துஞ்சிய மாக்கோதை
- சேரமான் சிக்கற்பள்ளித் துஞ்சிய செல்வக் கடுங்கோ வாழியாதன்
- சேரமான் செலவக்கடுங்கோ வாழியாதன்
- சேரமான் தகடூர் எறிந்த பெருஞ்சேரல் இரும்பொறை
- சேரமான் பாலை பாடிய பெருங்கடுங்கோ
- சேரமான் பெருஞ்சேரலாதன்
- சேரமான் பெருஞ்சோற்று உதியஞ்சேரலாதன்
- சேரமான் மாந்தரஞ்சேரல் இரும்பொறை
- சேரமான் மாரி வெண்கோ
- சேரமான் யானைகட்சேய் மாந்தரஞ்சேரல் இரும்பொறை
- சேரமான் வஞ்சன்

## புகழூர்க் கல்வெட்டு
- கோ ஆதன் செல்லிரும்பொறை <மகன்> பெருங்கடுங்கோ <மகன்> இளங்கடுங்கோ
## சிலப்பதிகாரம்
- சேரன் செங்குட்டுவன்
- கடற்கடம்பு எறிந்த காவலன்
- கடம்பு முதல் தடிந்த காவலன்
- விடர்ச் சிலை பொறித்த வேந்தன்
- பொருநைப் பொருநன்
- மாந்தரஞ்சேரல் மன்னன்
- சேரன் பொறையன் மலையன் ஓரைவர் ஈரைம்பதின்மர் போரில் பெருஞ்சோறு அளித்தவன்
- வில் கயல் புலியான் யவனர் பிணித்தவன்

## அடிக்குறிப்பு
# இருபது20 துடுப்பாட்டச் சாதனைகள் பட்டியல்

### அணிச் சாதனைகள்
### அனைத்து முடிவுகள்
| அணி | போட்டிகள் | வெற்றிகள் | தோல்விகள் | சமநிலைகள் | முடிவின்மை | வெற்றி % |
| --- | --- | --- | --- | --- | --- | --- |
| 47 | 31 | 16 | 0 | 0 | 65.90 |  |
| 55 | 34 | 21 | 0 | 0 | 61.81 |  |
| 35 | 21 | 14 | 0 | 0 | 60.00 |  |
| 29 | 16 | 11 | 1 | 1 | 58.92 |  |
| 49 | 25 | 23 | 1 | 1 | 52.04 |  |
| 45 | 24 | 19 | 0 | 2 | 55.81 |  |
| 11 | 6 | 5 | 0 | 0 | 54.54 |  |
| 52 | 24 | 25 | 3 | 0 | 49.03 |  |
| 28 | 15 | 11 | 0 | 2 | 57.69 |  |
| 38 | 16 | 20 | 2 | 0 | 44.73 |  |
| 17 | 4 | 13 | 0 | 0 | 23.52 |  |
| 15 | 3 | 11 | 1 | 0 | 23.33 |  |
| 20 | 3 | 16 | 1 | 0 | 17.50 |  |
| 24 | 8 | 16 | 0 | 0 | 33.33 |  |
| 17 | 5 | 11 | 0 | 1 | 31.25 |  |
| 3 | 0 | 3 | 0 | 0 | 0.00 |  |
| <small>Source: Cricinfo.com, last updated 6 September 2012, includes T20I #204</small> | } |  |  |  |  |  |

<small>குறிப்பு:  
- சமநிலை பெற்ற மூன்று போட்டிகள் போல் அவுட் முறை மூலம் வெற்றி தீர்மானிக்கப்பட்டது: 2006ல், நியூசிலாந்து மேற்கிந்தியத்தீவுகளைத் தோற்கடித்தது. 2007ல், இந்தியா பாகிஸ்தானைத் தோற்கடித்தது. 2008ல், சிம்பாப்வே கனடாவைத் தோற்கடித்தது. ஏனைய இரு போட்டிகள் சுப்பர் ஓவர் முறை மூலம் தீர்மானிக்கப்பட்டது: 2008ல் மேற்கிந்தியத் தீவுகள் நியூசிலாந்தைத் தோற்கடித்தது. 2010ல், நியூசிலாந்து ஆஸ்திரேலியாவைத் தோற்கடித்தது.

- வெற்றி % கணிக்கப்படுகையில் சமநிலைப் போட்டிக்கு அரைவெற்றியும், முடிவின்மைப் போட்டி சேர்க்கப்படாமலும் கணிக்கப்பட்டது. அதாவது, இந்தியா 28 போட்டிகளில் 16.5 போட்டிகளை வென்றுள்ளது.</small>

#### அதிக இன்னிங்ஸ் ஓட்டங்கள்
முடிக்கப்பட்ட இன்னிங்ஸ்கள் மாத்திரம்.  

| நிலை | ஓட்டங்கள் | அணிகள் | மைதானம் | நாள் |
| --- | --- | --- | --- | --- |
| 1 | 260-6 (20 ஓவர்கள்) | **** v | ஜொகானஸ்பர்க் | 14/09/2007 |
| 2 | 241-6 (20 ஓவர்கள்) | **** v | செஞ்சூரியன் | 15/11/2009 |
| 3 | 221-5 (20 ஓவர்கள்) | **** v | சிட்னி | 09/01/2007 |
| 4 | 219-4 (20 ஓவர்கள்) | **** v | ஜொகானஸ்பர்க் | 30/03/2012 |
| 5 | 218-4 (20 ஓவர்கள்) | **** v | டர்பன் | 19/09/2007 |
| <small>Source: Cricinfo.com, last updated 25 September 2012</small> | } |  |  |  |

#### குறைந்த இன்னிங்ஸ் ஓட்டங்கள்
முடிக்கப்பட்ட இன்னிங்ஸ்கள் மாத்திரம்.  

| 1 | 67 (17.2 ஓவர்கள்) | ***' v ***' | பெல்பாஸ்ட் | 04/08/2008 |
| --- | --- | --- | --- | --- |
| 2 | 68 (16.4 ஓவர்கள்) | ***' v ***' | புரொவிடன்ஸ் | 30/04/2010 |
| 3 | 70 (20.0 ஓவர்கள்) | ***' v ***' | பெல்பாஸ்ட் | 05/08/2008 |
| 4 | 71 (19.0 ஓவர்கள்) | ***' v ***' | துபாய் | 14/03/2012 |
| 5 | 73 (16.5 ஓவர்கள்) | ***' v ***' | டர்பன் | 12/09/2007 |
| <small>Source: Cricinfo.com, last updated 7 April 2012</small> | } |  |  |  |
# வார்ப்புரு:4TeamBracket

| &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; |
| --- | --- | --- | --- | --- | --- | --- | --- | --- |
| } | &nbsp; |  |  |  |  |  |  |  |
| } | &nbsp; |  |  |  |  |  |  |  |
| &nbsp; | &nbsp; | } |  |  |  |  |  |  |
| &nbsp; | } |  |  |  |  |  |  |  |
| } |  |  |  |  |  |  |  |  |
| } | &nbsp; | }<noinclude> |  |  |  |  |  |  |

</noinclude>
# வார்ப்புரு:4TeamBracket/doc



**Template description: ** இந்த வார்ப்புரு பொதுவான நான்கணிகள் பங்குபெறும் போட்டிகளின் சட்டத்தை உருவாக்குகிறது.  

**Infobox code**  
<pre>  

</pre>  
**வார்ப்புரு தரவுக்கூறுகள்**  
- **RD1, RD2** &mdash; [OPTIONAL] The names of each respective round. Defaults to "Semi-finals", and "Finals", respectively.
- The rest of the parameters fill in the bracket and consists of the form **X-YZ** where
  - **X** is the specific round
  - **Y** is either the team's seed, name, or score
  - **Z** is the specific placement on the bracket, counting from top to bottom.
# யானையின் தமிழ்ப்பெயர்கள்


தமிழ் இலக்கியங்களில் யானைகளை ஆண், பெண், குட்டி, அறுபது வயதிற்கு மேலான யானை, போர் யானைகள் என்ற அடிப்படையில் மட்டும் அல்லாது இன்னும் பல்வேறுப் பிரிவுகளாக அவற்றைப் பிரித்து ஒவ்வொன்றுக்கும் தனித்துவமான பெயரிட்டு அழைத்து வந்துள்ளனர்.இதன் மூலம் பழந்தமிழர்களின் வாழ்வினில் யானைகள் எவ்வளவு பயன் ஆற்றின என்பதையும், தமிழர்கள் அந்த யானைகளை எவ்வளவு ஆழமாக உணர்ந்து அவற்றின் பிரிவுகளை வரையறுத்து வைத்து இருந்தார்கள் என்பதையும் அறியலாம்.  

## யானையின் தமிழ்ப்பெயர்கள்
1. யானை/ஏனை (கரியது)
1. வேழம் (வெள்ளை யானை)
1. களிறு
1. களபம்
1. மாதங்கம்
1. கைம்மா (துதிக்கையுடைய விலங்கு)
1. உம்பர்
1. உம்பல் (உயர்ந்தது)
1. அஞ்சனாவதி
1. அரசுவா
1. அல்லியன்
1. அறுபடை
1. ஆம்பல்
1. ஆனை
1. இபம்
1. இரதி
1. குஞ்சரம்
1. இருள்
1. தும்பு
1. வல்விலங்கு
1. தூங்கல்
1. தோல்
1. கறையடி (உரல் போன்ற பாதத்தை உடையது)
1. எறும்பி
1. பெருமா (பெரிய விலங்கு)
1. வாரணம் (சங்கு போன்ற தலையை உடையது அல்லது புல்லை வாரிப்போடுவது)
1. புழைக்கை/பூட்கை (துளையுள்ள கையை உடையது)
1. ஒருத்தல்
1. ஓங்கல் (மலைபோன்றது)
1. நாக
1. பொங்கடி (பெரிய பாதத்தை உடையது)
1. கும்பி
1. தும்பி (துளையுள்ள கையை உடையது)
1. நால்வாய் (தொங்குகின்ற வாயை உடையது)
1. குஞ்சரம் (திரண்டது)
1. கரேணு
1. உவா (திரண்டது)
1. கரி (கரியது)
1. கள்வன் (கரியது)
1. கயம்
1. சிந்துரம்
1. வயமா
1. புகர்முகம் (முகத்தில் புள்ளியுள்ளது)
1. தந்தி
1. மதாவளம்
1. தந்தாவளம்
1. கைம்மலை (கையை உடைய மலை போன்றது)
1. வழுவை (உருண்டு திரண்டது)
1. மந்தமா
1. மருண்மா
1. மதகயம்
1. போதகம்
1. யூதநாதன் (யானைக்கூட்டத்துத் தலையானையின் பெயர்)
1. மதோற்கடம்(மதகயத்தின் பெயர்)
1. கடகம் (யானைத்திரளின்/கூட்டத்தின் பெயர்)

## பெண் யானையின் பெயர்கள்
1. பிடி
1. அதவை
1. வடவை
1. கரிணி
1. அத்தினி

## யானைக்கன்றின் பெயர்கள்(இளமைப் பெயர்கள்)
1. கயந்தலை
1. போதகம்
1. துடியடி
1. களபம்
1. கயமுனி

## சான்று
- விலங்கின் பெயர்த் தொகுதி, சூடாமணி நிகண்டு, தமிழம் வலை
- மொழிஞாயிறு ஞா.தேவநேயப்பாவாணரின் சொல்லாராய்ச்சிக் கட்டுரைகள்.
# காவ்யா பதிப்பகம்

**காவ்யா பதிப்பகம்** என்பது சென்னையைத் தலைமையிடமாகக் கொண்டு இயங்கும் ஒரு புத்தக வெளியீட்டு நிறுவனமாகும். 1981 ஆம் ஆண்டில் பெங்களூரு தமிழ்ச்சங்கத்தில் முனைவர் சு. சண்முகசுந்தரம் என்பவர் தனது மகள் காவ்யாவின் முதல் பிறந்த நாளன்று “காவ்யா பதிப்பகத்தைத் தொடங்கினார். “நல்ல நூல்கள் நல்ல நண்பர்கள்” என்கிற எண்ணத்தில் கவிதை, சிறுகதை, நாவல், நாடகம், திரைப்படம், ஆய்வுகள், விமர்சனங்கள் என இதுவரை 700 க்கும் மேற்பட்ட நூல்கள் இப்பதிப்பகத்தின் மூலம் வெளியிடப்பட்டுள்ளன. இவற்றுள் இலக்கியத் தடங்கள், வட்டாரச் சிறுகதைகள், தொகுப்புகள், அறிஞர்களின் கட்டுரைக் களஞ்சியம், நாட்டுப்புறவியல், தெய்வங்கள் தொகுப்புகள், மொழி பெயர்ப்புகள் போன்றவை குறிப்பிடத்தக்கவை.  

## பரிசு மற்றும் விருதுகள்

காவ்யா பதிப்பகத்தின் நூல்கள் இதுவரை 25 க்கும் மேற்பட்ட விருதுகளையும் பரிசுகளையும் பெற்றுள்ளது.  

### சாகித்ய அகாதமி பரிசு
1. க.நா.சு.வின் 'இலக்கியத்துக்கு ஓர் இயக்கம்' என்ற நூல் 1986 ஆம் ஆண்டில் தில்லி சாகித்ய அகாதமி பரிசைப் பெற்றது.

### தமிழ்நாடு அரசு பரிசு

காவ்யா பதிப்பகம் வெளியிட்ட நூல்களில் தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் பரிசு பெற்ற நூல்களின் அட்டவணை இது.  

| வ.எண் | ஆண்டு | வகைப்பாடு | நூலின் பெயர் | நூலாசிரியர் |  |
| --- | --- | --- | --- | --- | --- |
| 1 | 2006 | சமயம், ஆன்மீகம், அளவையியல் | மார்க்சியம் பெரியாரியம் | ஞானி |  |
| 2 | 2007 | மரபுக்கவிதை | திருத்தொண்டர் காப்பியம் | சூ.இன்னாசி |  |
| 3 | 2009 | நாட்டுப்புறவியல் | நாட்டுப்புறத் தெய்வங்கள்: களஞ்சியம் - அம்மன் முதல் விருமாண்டி வரை | சு. சண்முக சுந்தரம் |  |
| 4 | 2010 | திறனாய்வு | நாயன்மார் கதைகள் - பெரிய புராணமும் ஹரிஹரன ரகளைகளும் | அ. சங்கரி |  |
| 5 | 2010 | புதுக்கவிதை | குறுந்தொகை பதிப்பு வரலாறு (1915-2010) | இரா.தாமோதரன் (அறவேந்தன்) | } |

- இந்த அட்டவணை முழுமை பெறவில்லை. (விவரம் அறிந்தவர்கள் இணைக்கலாம்)
# த பிளவர்ஸ் ஒப் வார்


***த பிளவர்ஸ் ஒப் வார்*** (*The Flowers of War*, ) என்பது, முன்பு *நாஞ்சிங் கதாநாயகர்கள்* மற்றும் *13 நாஞ்சிங் மலர்கள்* எனப் பெயரிடப்பட்ட 2011இல் வெளியான வரலாற்று நாடக, போர், சீனத் திரைப்படமாகும். சாங் ஜிமோ இயக்கிய இதில் கிறிஸ்டியன் பலே, நி நி ஆகியோர் முக்கிய பாத்திரம் வகித்தனர். இது இரண்டாம் சீன-சப்பானியப் போர் நடைபெற்றபோது சீனாவின் நாஞ்சிங் என்ற இடத்தில் 1937 இல் நடந்த படுகொலை, பாலியல் வல்லுறவு பற்றிய அமைக்கப்பட்டது. ஒரு தப்பிய குழு, ஓர் கிறித்தவ தேவாலயத்தில் அடைக்கலம் தேடி, நகரத்தில் நடந்த படையெடுப்பு வன்முறையால் ஏற்பட்ட துன்புறுத்தலிலும் இக்கட்டிலும் உயிர்தப்ப முயற்சிக்கிறது.
# பிகைன்ட் எனமி லைன் (2001 திரைப்படம்)



***பிகைன்ட் எனமி லைன்*** (*Behind Enemy Lines*) 2001 இல் வெளியாகிய சண்டை, போர் திரைப்படம். இத்திரைப்படம் பொசுனியா எர்செகோவினா மேலாகப் பறந்த அமெரிக்க கடற்படை விமானி சுட்டு வீழ்த்தப்பட்டதையும், பொசுனிய முரண்பாட்டின்போது இடம்பெற்ற படுகொலை மறைப்பு முடிவுக்கு வந்ததையும் மையமாகக் கொண்டு எடுக்கப்பட்டது.
# சுக்கட்



**சுக்கட்** (*Sukkot*, or **' or **', **குடிசைப் பண்டிகை**, **கூடாரத் திருவிழா**) என்பது திஸ்ரி மாதம் 15ம் நாள் (செப்டம்பர் கடைசி முதல் ஒக்டோபர் கடைசி) கொண்டாடப்படும் விவிலிய பண்டிகையாகும். இது எருசலேம் கோவிலுக்கு எபிரேயர்கள் யாத்திரை செய்ய கட்டளையிடப்பட்ட மூன்று யாத்திரை விழாக்களில் ஒன்றாகும். இது முக்கிய விடுமுறை நிகழ்வான யோம் கிப்பூரைத் தெடர்ந்து வருவது.
# சாட்டை (திரைப்படம்)



**சாட்டை** சமுத்திரக்கனி நடிப்பில் 2012 செப்டம்பரில் வெளிவந்த திரைப்படமாகும். இப்படத்தை தயாரித்தவர் இயக்குநர் பிரபு சாலமன். பிரபு சாலமனிடம் 'மைனா' படத்தில் இணை இயக்குநராக பணியாற்றிய அன்பழகன் இயக்கியிருக்கும் முதல் படம் இதுவாகும்.  

## கதை சுருக்கம்

மாவட்டத்திலேயே ஆண்டு தேர்ச்சி சதவீதத்தில் மிகவும் பின் தங்கிய அரசு பள்ளி ஒன்றுக்கு பணி மாற்றம் செய்யப்படும் இயற்பியல் ஆசிரியர் தயாளன் (சமுத்திரக்கனி), அந்த பள்ளியின் நிலையை மாற்ற தலைமை ஆசிரியர் (ஜூனியர் பாலையா) துணையோடு பல மாற்றங்களை செய்கிறார். துணை தலைமை ஆசிரியர் சிங்கபெருமாள் (தம்பி இராமைய்யா) உள்ளிட்ட மற்ற ஆசிரியர்கள் தயாளனின் நடவடிக்கைகளுக்கு எதிர்ப்பு தெரிவிக்கிறார்கள். தயாளன் தன் அணுகுமுறையால் மாணவர்கள் மத்தியில் மாற்றத்தை ஏற்படுத்துகிறார். மாணவர்களுக்குப் பிடித்த ஆசிரியராகவும் ஆகி விடுகிறார்.  

பன்னிரண்டாம் வகுப்பு மாணவனான பழனி (யுவன்), தனது சக வகுப்பு மாணவி அறிவழகியை (மகிமா) காதலிப்பதாகச் சொல்லி அவருக்கு தொந்தரவு கொடுக்க, ஒரு கட்டத்தில் அறிவழகி விசம் குடித்துவிட்டு தற்கொலைக்கு முயற்சிக்கிறார். அறிவழகி விசம் குடித்ததற்குக் காரணம் ஆசிரியர் தயாளன் தான் என்று புரிந்துகொள்ளும் அறிவழகியின் குடும்பத்தார் தயாளனை அடித்து காவலர்களிடம் ஒப்படைக்கிறார்கள்.  

மாணவியின் தற்கொலை முயற்சிக்குத் தான் காரணம் அல்ல என்பதை தயாளன் நிரூபித்து பல தடைகளை முறியடித்து அந்தப் பள்ளியை நல்ல நிலைமைக்கு கொண்டுவருகிறார்.  

## நடிகர்கள்

- சமுத்திரக்கனி - தயாளன், ஆசிரியர்
- தம்பி ராமையா - சிங்கம் பெருமாள்
- யுவன் - பழனிமுத்து
- மகிமா நம்பியார் - அறிவழகி, மாணவி
- ஜூனியர் பாலையா - பாண்டியன், தலைமை ஆசிரியர்
- ஸ்வத்திகா - தயாளன் மனைவி
- பாண்டி - முருகன்
- பிரேம்
- ஜீவா ரவி
- டோனி கிருஷ்டோபர்

## இசை

இத்திரைப்படத்திற்கு டி. இமான் இசையமைத்துள்ளார். யுகபாரதி பாடல்களை எழுதியுள்ளார்.  

## விருதுகள்
| விருது | வகை | பரிந்துரை | தீர்வு |
| --- | --- | --- | --- |
| இரண்டாவது தென் இந்திய உள்நாட்டு திரைப்பட விருதுகள் | துணை நடிகருக்கான சிறந்த நடிகர் விருது | தம்பி ராமையா | } |
- சிறந்த திரைப்படத்துக்கான தமிழக அரசின் திரைப்பட விருது (இரண்டாம் பரிசு)
# நம்பிக்கை



**நம்பிக்கை** (belief) என்பது ஓர் உளவியல் சார்ந்த விடயமாகும். ஒருவர் அல்லது ஓரமைப்பு, ஒன்றின் மீது அல்லது ஒருவரின் மீது வைக்கும் மிகுந்த பற்று அல்லது கூடிய விருப்பு போன்றவற்றின் அடிப்படையில் அதனை உண்மை என நம்பும் நிலையிலேயே நம்பிக்கை மனித மனங்களில் ஏற்படுகின்றது. அது சரியானதாகவோ தவறானதாகவோ இருக்கலாம். உண்மையானதாகவோ உண்மையற்றதாகவோ கூட இருக்கலாம். ஆனால் அது அறிவியலின் அடிப்படையில் ஏற்றுக்கொள்ளக்கூடிய உண்மையாக இருக்க வேண்டும் என்பதில்லை. பெரும்பாலும் "நம்பிக்கை" என்பது அறிவிற்கு அப்பால், ஒருவரின் அல்லது ஒன்றின் மிகுந்த பற்றாலும், கூடிய விருப்பினாலும் ஏற்படும் உளம் சார்ந்த வெளிப்பாடாகவே இருக்கும். அதனாலேயே ஒருவர் கொண்ட நம்பிக்கையினை இன்னொருவர் அல்லது இன்னொரு அமைப்பு கேள்விக்குள்ளாக்கும் போது அதன் சரி பிழைகளை ஏற்கும் அல்லது பகுத்துப் பார்க்கும் மனநிலையை அநேகமான மனிதர்கள் இழந்து விடுகிறார்கள். மாறாக கேள்விக்குள்ளாக்கும் நபர் அல்லது அமைப்பின் மீது வன்மமாக எதிர்க்கும் மனநிலைக்கும் தள்ளப்பட்டு விடுகிறார்கள்.  

மனித மனங்களில் ஏற்படும் நம்பிக்கைகள் பலவாறாக இருக்கின்றன. அவை அவரவர் பிறக்கும், வளரும், வாழும், சூழல் மற்றும் சமூக சந்தர்ப்ப சூழ்நிலைகளைப் பொறுத்து ஏற்படுகின்றன. ஒருவர் கொண்டுள்ள நம்பிக்கை இன்னொருவருக்கு மூடநம்பிக்கையாகவும், தான் நம்பும் நம்பிக்கையே உண்மையானதானகவும் நினைக்கும் அல்லது கருதும் நிலையில் மனித மனங்கள் உந்தப்படுகின்றன.  

## குழந்தையின் நம்பிக்கை
பிறந்த ஒரு குழந்தை தனது பெற்றோர் மற்றும் உறவினர் கொண்டுள்ள நம்பிக்கைகளை அப்படியே உள்வாங்கிக்கொண்டு அதனையே உண்மையென நம்பும் நிலையில் நம்பிக்கைகளை ஏற்படுத்திக் கொள்கின்றன. அநேகமாக மதம் சார்ந்த நம்பிக்கைகள் அவ்வாறான சூழ்நிலையிலேயே தோற்றம் பெறுகின்றன. இது ஆழ்மனபதிவின் வெளிபாடாகும். அதே வேளை ஓரளவு வளர்ந்த ஒரு குழந்தை தான் வாழும் சூழல் அல்லது சூழல் மாறும் நிலையைப் பொறுத்து தனது நம்பிக்கைகளை மாற்றிக்கொள்ளலும் இடம் பெறுவதுண்டு.  

## பகுத்தறிவு நம்பிக்கை
பட்டறிவாலும், கற்றுத் தெளிவதாலும் நம்பிக்கைகளைப் பகுத்து அறியும் மனிதர்கள் பகுத்தறிவாளிகள் என அழைக்கப்படுகின்றனர். இருப்பினும் பகுத்தறிவாளர்கள் கொண்டுள்ள பகுத்து அறிவதே சரியென நம்பும் கொள்கையும் ஒரு நம்பிக்கையே ஆகும்.
# சு. சண்முகசுந்தரம்



**காவ்யா சண்முகசுந்தரம்** (பிறப்பு: டிசம்பர் 30, 1949) என்பவர் தமிழ்ப் பேராசிரியர், நூல் வெளியீட்டாளர் மற்றும் தமிழக எழுத்தாளர். திருநெல்வேலி மாவட்டத்திலுள்ள கால்கரை எனும் கிராமத்தில் பிறந்தவர். தற்போது சென்னையில் வசித்து வருகிறார்.விருது: தமிழ்காவலர் விருது, தமிழ்ச்சுடர் விருது,கவிஞானி விருது, பாரதிதாசன் விருது,கவிமாமணி விருது,சங்ககவிமணி விருது ஆகும்.  

## கல்வி

இவர் கால்கரை ஆரம்பப் பள்ளியிலும், வடக்கன்குளம் கன்கார்டியா உயர்நிலைப் பள்ளியிலும் பள்ளிப் படிப்பை முடித்தவர். பாளையங்கோட்டை சேவியர் கல்லூரியில் தமிழ் இலக்கியத்தில் இளங்கலைப் பட்டமும், சென்னை பச்சையப்பன் கல்லூரியில் தமிழ் இலக்கியத்தில் முதுகலைப் பட்டமும் பெற்றார். சென்னைப் பல்கலைக்கழகத்தில் 1977-ல் “திருநெல்வேலி மாவட்ட நாட்டுப்புற பாடல்களில் சமுதாய அமைப்பு” என்ற தலைப்பில் ஆய்வு செய்து முனைவர் பட்டமும் பெற்றார்.  

## தமிழ்ப் பணி

- பெங்களூரு செயின்ட் ஜோசப் கல்லூரியில் 1978 ஆம் ஆண்டில் தமிழ்ப் பேராசியராகப் பணியில் சேர்ந்து 2006 ஆம் ஆண்டில் விருப்ப ஓய்வு பெற்றார்.
- செம்மொழி மத்திய தமிழாய்வு நிறுவனத்தில் 2006 முதல் 2008 ஆம் ஆண்டு வரை முதுநிலை ஆய்வாளராக “நாட்டுப்புற அரங்கியல்” பற்றியும், 2008 முதல் 2009 ஆம் ஆண்டு வரை “காலந்தோறும் கண்ணகி கதைகள்” என்ற தலைப்பில் சிற்றாய்வும், 2008 - 2011 ஆம் ஆண்டு வரை 'நாட்டுப்புற தெய்வங்கள் வழிபாடும் பண்பாடும்' என்ற தலைப்பில் பேராய்வும் செய்தார்.

## எழுத்துப் பணி

- இவர் 20 நூல்களை எழுதியுள்ளார். இதுவரை நான்கு சிறுகதைத் தொகுதிகளும், ஐந்து நாவல்களும், 25 ஆய்வு நூல்களும், தமிழ்த் திரைப்படம், தமிழ் இலக்கியம் தொடர்பாக எழுதியுள்ளார். இவரது ஆய்வு நூல்களை உலகத் தமிழாராய்ச்சி நிறுவனம், சாகித்ய அகாதெமி போன்றவை வெளியிட்டுள்ளன.
- இவரது படைப்புகள் ஆங்கிலம், கன்னடம், மலையாளம், வங்காளம் எனப் பிற மொழிகளிலும் மொழி பெயர்க்கப்பட்டுள்ளன.

## பதிப்பு பணி

இவர் காவ்யா பதிப்பகம் எனும் பெயரில் நூல் வெளியீட்டு நிறுவனம் ஒன்றையும் நடத்தி வருகிறார்.
# முதலாம் ஜூலியுஸ் (திருத்தந்தை)



**திருத்தந்தை முதலாம் ஜூலியுஸ்** (*Pope Julius I*) கத்தோலிக்கத் திருச்சபையில் உரோமை ஆயராகவும் திருத்தந்தையாகவும் பெப்ருவரி 6, 337 முதல் ஏப்பிரல் 12, 352 வரை ஆட்சிசெய்தார். இவர் கத்தோலிக்கத் திருச்சபையின் 35ஆம் திருத்தந்தை ஆவார்.  

உரோமையில் பிறந்த இவர், திருத்தந்தை மாற்கு இறந்த நான்கு மாதங்களுக்குப் பிறகு திருத்தந்தைப் பதவிக்குத் தேர்ந்தெடுக்கப்பட்டார்.  

## கிறிஸ்து பற்றிய கொள்கையை விளக்குதல்

இவரது பதவிக் காலத்தின்போது, இயேசு கிறிஸ்துவின் இறைத்தன்மை பற்றிய விவாதம் தொடர்ந்து நிகழ்ந்து கொண்டிருந்தது. அதாவது, இயேசு கிறிஸ்து இறைத்தன்மை கொண்டவர், கடவுளின் மகன் என்று நிசேயா சங்கம் 325 இல் அறிவித்திருந்தது. ஆனால் ஆரியுஸ் (*Arius*) என்பவர் இக்கொள்கையை ஏற்க மறுத்து, இயேசு கடவுளின் படைப்புகளில் மிகச் சிறந்தவரே தவிர கடவுள்தன்மை கொண்டவரல்ல என்று போதித்தார். இவ்வாறு அடிப்படைக் கொள்கை பற்றி ஐயம் எழுப்பப்பட்டதால், திருச்சபைக்குள் குழப்பம் ஏற்பட்டிருந்தது.  

ஆரியுசின் ஆதரவாளர்கள் மேற்கு உரோமை மன்னராக இருந்த காண்ஸ்டன்ஸ் என்பவருக்கும் திருத்தந்தை ஜூலியசுக்கும் தங்கள் நிலையை விளக்கி உரைக்க தூதுவர்களை அரசின் கீழைப்பகுதியாக இருந்த காண்ஸ்டாண்டிநோபுளில் இருந்து அனுப்பிவைத்தனர். ஆரியுசின் கொள்கையைக் கடுமையாக எதிர்த்ததன் காரணமாக காண்ஸ்டாண்டிநோபுளின் ஆயர் அத்தனாசியுசு ஏற்கனவே நாடுகடத்தப்பட்டிருந்தார். அவரை நாடுகடத்தியது சரியே என்று ஆரியுசின் ஆதரவாளர்கள் வாதாடினர்.  

திருத்தந்தை ஜூலியுஸ் அத்தனாசியுசுக்குத் தம் ஆதரவைத் தெரிவித்து, இரு தரப்பினரும் ஒன்றுகூடிப் பேச வேண்டும் என்று முடிவுசெய்து ஒரு சங்கத்தைக் கூட்ட முயன்றார். ஆனால், ஆரியுசின் ஆதரவாளர்கள் அச்சங்கத்தில் பங்கேற்க மறுத்துவிட்டனர்.  

இரண்டாம் முறையாக நாடுகடத்தப்பட்ட அத்தனாசியுசு உரோமைக்கு வந்தார். அவரே காண்ஸ்டாண்டிநோபுளின் முறையான ஆயர் என்று திருத்தந்தை ஜூலியுஸ் தாம் கூட்டிய சங்கத்துக்குத் தலைமை தாங்கி அறிவித்தார். இந்த முடிவைக் கீழைச் சபையான காண்ஸ்டாண்டிநோபுள் பகுதியைச் சார்ந்த ஆயர்களுக்கு அறிவித்து, ஜூலியுஸ் கடிதம் அனுப்பினார். அதில், திருச்சபையில் கருத்து வேறுபாடு ஏற்பட்டபோது தம்மோடு தொடர்புகொள்ளத் தவறியதற்காக ஜூலியஸ் அந்த ஆயர்களைக் கடிந்துகொள்கிறார் (*Epistle of Julius to Antioch, c. xxii*).  

அதன் பின் சார்திக்கா நகரில் ஒரு சங்கம் கூட ஜூலியுஸ் ஏற்பாடு செய்தார். அச்சங்கமும் ஆரியுஸ் போதித்த கொள்கையைக் கண்டித்தது. ஜூலியுஸ் எடுத்த முடிவுகள் சரியே என்று உறுதிப்படுத்தியது.  

## இயேசு பிறந்த நாள் திசம்பர் 25 என்று தீர்மானிக்கப்படல்

இயேசுவின் பிறந்த நாளை திசம்பர் 25 என்று குறித்து, விழாக் கொண்டாட முடிவுசெய்தவர் திருத்தந்தை ஜூலியுஸ் என்று வரலாற்றாசிரியர்கள் கருதுகின்றனர்.  

## ஜூலியுஸ் கட்டிய கோவில்கள்

திருத்தந்தை ஜூலியுஸ் உரோமையில் இரு பெருங்கோவில்களைக் கட்டினார். ஒன்று, டைபர் நதிக்கரையில் அமைந்த மரியா கோவில் (*Santa Maria in Trastevere*), மற்றொன்று பன்னிரு திருத்தூதர் கோவில்.  

## இறப்பும் திருவிழாவும்

ஜூலியுஸ் 352, ஏப்பிரல் 12 ஆம் நாள் உயிர்துறந்தார். அவருக்குப் பின் பதவி ஏற்றவர் திருத்தந்தை லிபேரியஸ் ஆவார்.  

கத்தோலிக்கத் திருச்சபையில் திருத்தந்தை ஜூலியுஸ் ஒரு புனிதராகக் கருதப்படுகிறார். அவருடைய திருவிழா அவர் இறந்த நாளாகிய ஏப்பிரல் 12 ஆம் நாள் கொண்டாடப்படுகிறது.
# இருபது20 துடுப்பாட்ட உலகக்கிண்ண சாதனைகள் பட்டியல்

## அணிநிலை சாதனைகள்
### அனைத்து உலகக்கிண்ணப் போட்டிகள்
| சாதனை | முதலாவது | இரண்டாவது | குறிப்புகள் |  |
| --- | --- | --- | --- | --- |
| அதிக ஓட்டங்கள் | v (2007) | 260-6 | v (2007) | 218-4 |
| குறைந்த ஓட்டங்கள் | v (2010) | 36 | v (2007) | 45 |
| வெற்றியடைந்த மிகக் கூடுதலான மொத்த ஓட்டங்கள் துரத்தல் | v (2009) | 211-4 | v (2007) | 208-2 |
| மிகக்கூடுதலான வெற்றி வேறுபாடு (ஓட்டங்கள்) | v (2007) | 172 | v (2009) | 130 |
| மிகக்குறைந்த வெற்றி வேறுபாடு (ஓட்டங்கள்) | v (2009) | 1 | v (2010) | 1 |
| மிகக் கூடுதலான வெற்றி% |  |  |  |  |
| கூடுதல் வெற்றிகள் |  |  |  |  |
| கூடுதல் தோல்விகள் | } |  |  |  |
<small>வெற்றி விழுக்காடு முடிவிலா ஆட்டங்களை விலக்கியும் சமன்களுக்கு அரைவெற்றி என எடுத்தும் கணக்கிட்டப்பட்டுள்ளது.</small>  

## துடுப்பாட்ட சாதனைகள்
### அனைத்து உலகக்கிண்ணப் போட்டிகள்
| சாதனை | முதலாவது | இரண்டாவது | குறிப்புகள் |  |
| --- | --- | --- | --- | --- |
| அதிக ஓட்டங்கள் | மகேல ஜயவர்தன | 741^ | திலகரத்ன தில்சான் | 581^ |
| அதிக ஓட்ட விகிதம் | மத்தியூ எய்டன் | 88.33 | ஜஸ்டின் கெம்ப் | 86.50 |
| சிறந்த ஓட்ட வேகம் | முகமது ஆசிப் | 400.00 | சுனில் நரைன் | 400.00 |
| வேகமான சதம் |  |  |  |  |
| வேகமான அரைச்சதம் |  |  |  |  |
| அதிக சதங்கள் | கிரிஸ் கெய்ல் | 1 | மகேல ஜயவர்தன | 1 |
| அதிக 50க்கு மேற்பட்ட ஓட்டங்கள் | கிரிஸ் கெய்ல் | 6 | மகேல ஜயவர்தன | 6 |
| அதிக பூச்சிய ஓட்டங்கள் | சனத் ஜெயசூரிய | 18ல் 4 | சாகித் அஃபிரிடி | 23ல் 4 |
| அதிக ஆறு ஓட்டங்கள் | கிரிஸ் கெய்ல் | 35 | ஷேன் வாட்சன் | 27 |
| போட்டியொன்றில் அதிக ஓட்டங்கள் |  |  |  |  |
| பவுண்டரிகள் மூலமாக ஒரு இன்னிங்சில் அதிக ஓட்டங்கள் |  |  |  |  |
| அதிகபட்ச இணைப்பாட்டம் | } |  |  |  |
# அறிஞர் அண்ணா பவளவிழா நினைவு வளைவு



1986 ஆம் ஆண்டு அறிஞர் அண்ணாவின் பவளவிழா ஆண்டு கொண்டாட்டத்திற்காக 1985-லேயே எம்.ஜி.ஆர் திட்டமிடப்பட்டு கணபதி ஸ்தபதியால் அறிஞர் அண்ணா பவளவிழா நினைவு வளைவு அமைக்கப்பட்டது. இது அண்ணா நகரில் தோரண வாயில் என்றும் அண்ணா வளைவு என்றும் அழைக்கப்படுகின்றது. சென்னை நகரின் முக்கிய பகுதியான அண்ணாநகருக்கு பூந்தமல்லி சாலையில் இருந்து செல்லும் நுழைவு வாயிலில் அண்ணா நூற்றாண்டு நினைவு வளைவு அமைக்கப்பட்டுள்ளது.  

## வரலாறு

அறிஞர் அண்ணாவின் மீது பேரன்பு கொண்டிருந்த எம்.ஜி.ஆர், அண்ணாவின் பவள விழா நினைவாக அண்ணா நகரை நிர்மானித்தார். அத்துடன் அந்த நகரின் முகப்பில் நினைவு வளைவு ஒன்றையும் அமைக்கலாம் என எண்ணினார். அதற்காக கணபதி ஸ்தபதியுடன் எம்.ஜி.ஆர் தலைமையில் ஆலோசனை 1985ல் நடந்தது. 54 அடி உயரமான வளைவினை ஸ்தபதி 105 நாட்களுக்குள்ளேயே வியக்கும் படி அமைத்து தந்தார். அண்ணா பவளவிழா ஆண்டான 1986 -ல் ஜனவரி முதல் நாளே எம்.ஜி.ஆர் இந்த வளைவினை திறந்துவைத்தார். இதற்காக சென்னை மாநகராட்சியிலிருந்து ரூ.7 லட்சத்து 86 ஆயிரத்து 500 ரூபாய் செலவிடப்பட்டது.  

## அகற்ற திட்டம்
அரும்பாக்கம் ஈ.வெ.ரா. நெடுஞ்சாலையில் போக்குவரத்து நெரிசலை தவிர்க்க, அச்சாலையில் நெல்சன்மாணிக்கம் சாலை மற்றும் அண்ணாநகர் 3வது நிழற்சாலை சந்திப்புகளை இணைத்து, 117 கோடி ரூபாய் மதிப்பில் இரு மேம்பாலங்கள் மற்றும் கீழ்பாலம் அமைக்க தீர்மானிக்கப்பட்டது. இந்த பணிக்காக, அண்ணாநகர் 3வது நிழற்சாலை நுழைவு வாயிலில் உள்ள அண்ணா வளைவு அகற்றப்பட திட்டமிடப்பட்டது.  

இதற்காக பெரிய கிரேன் கொண்டு வரப்பட்டு அண்ணா வளைவு அப்படியே முழுமையாக அறுத்து எடுக்க செப்டம்பர் மாதம் முயற்சி மேற்கொண்டனர். ஆனால் இதில் சிரமம் ஏற்பட்டதால் அறுத்து எடுக்கும் பணி பாதியில் நிறுத்தப்பட்டது.  

இதை கேள்விப்பட்ட முதலமைச்சர் ஜெயலலிதா கடந்த 26.9.12 அன்று அண்ணா வளைவு நேரில் சென்று பார்வையிட்டார். இதை இடிக்காமல் மாற்று பாதையில் மேம்பாலம் கட்ட வேண்டும் என்று அதிகாரிகளுக்கு ஆலோசனையும் வழங்கினார். இதையொட்டி அண்ணா வளைவை மீண்டும் ஒட்டும் பணி நடைபெற்றது. 600 ஊழியர்கள் இரவு பகலாக 3 ஷிப்டாக பணியாற்றி வந்தனர். விஜய நிர்மான் என்ற தனியார் கட்டுமான நிறுவனம் நவீன தொழில் நுட்பத்தை பயன்படுத்தி அண்ணா வளைவை புதுப்பொலிவுடன் ரூ. 67 லட்சம் செலவில் சீரமைத்தனர்.  

அண்ணா வளைவினை அகற்றாமல் மாற்றுப்பாதையில் பாலம் கட்டுவதற்காக திட்டமிட்டு, அறுக்கப்பட்ட அண்ணா வளைவினை சீரமைக்கும் பணி நடைபெற்றது. ஜனவரி 4, 2013-ல் நெடுஞ்சாலைத்துறை தலைமை இன்ஜினியர் சாமுவேல் எபநேசர் மீண்டும் திறந்துவைத்தார்.  

## காண்க
- எம்.ஜி.ஆர்
# ரோஷ் ஹஷானா



**ரோஷ் ஹஷானா** (*Rosh Hashanah*, , "வருடத்தின் தலை" என பொருள்கொள்ளப்படுவது), என்பது யூதப் புதுவருடம் ஆகும். இது அதி பரிசுத்த நாட்களில் முதலாவது ஆகும். ரோஷ் ஹஷானா வடக்கு அரைக்கோளத்தின் ஆரம்ப இலையுதிர் காலத்தில் இடம்பெறுகிறது. இரண்டு நாட்கள் கொண்டாடப்படும் ரோஷ் ஹஷானா, யூத நாட்காட்டியில் முதல் முதல் மாதமான திஸ்ரி மாதத்தின் முதல் தினத்தில் ஆரம்பமாகும். இந்த நாள் ஆதாம், ஏவாளின் படைப்பின் ஆண்டு விழா எனவும், அவர்கள் கடவுளின் உலகில் மனித குலத்தின் பங்கு பற்றி உணர்ந்த செயல்பட்டதும் என நம்பப்படுகின்றது. ரோஷ் ஹஷானாவில் சோபார் ஊதக் கேட்டல், அடையாள உணவாக தேனில் அமிழ்த்தி எடுக்கப்பட்ட அப்பிளை உண்ணல் என்பன நடைமுறையாகும். "ஷனா டோவா" என்பது இந்த நாளில் வாழ்த்தும் முறையாகும்.
# பரீதாபாது



**பரீதாபாது** , வட இந்திய மாநிலமான அரியானாவின் மிகப்பெரிய நகரமாகும். இது பரீதாபாது மாவட்டத்தில் அமைந்துள்ளது. தில்லியின் எல்லையில், யமுனை நதிக்கரையில் அமைந்துள்ளது. இந்நகரம் அரியானா மாநிலத்தின் 60 சதவிகித வருமானத்தை வழங்குகிறது.  

அரியானா மாநிலத்தின் 50 சதவிகித வருமான வரி பரிதாபாது, குர்காவுன் ஆகிய நகரங்களிலேயே வசூலிக்கப்படுகிறது. Fa  

தில்லிக்கு அருகிலுள்ளதால் போக்குவரத்து வசதி சிறப்பாக அமைந்துள்ளது  
.
# பரவை

**பரவை**, இந்திய மாநிலமான தமிழ்நாட்டின் மதுரை மாவட்டம், மதுரை வடக்கு வட்டத்தில், வைகை ஆற்றின் வடகரையில் அமைந்த தேர்வுநிலை பேரூராட்சி ஆகும். இவ்வூர் மதுரை மாநகருக்கு மேற்கில், மதுரை - திண்டுக்கல் சாலையில் 9 கி.மீ.. தொலைவில் உள்ளது. இங்கு அருள்மிகு ஸ்ரீமுத்துநாயகி அம்மன் கோவில் பிரசித்தி பெற்றது ஆண்டுதோறும் புரட்டாசி மாதம் பத்து நாள் திருவிழா கொண்டாடப்படுகிறது. நாட்டுப்புற பாடகி பரவை முனியம்மா இவ்வூரினர் ஆவார். இதன் அஞ்சல் சுட்டு எண் 625402 ஆகும்.  

## அருகமைந்த ஊர்களும் நகரங்களும்
பரவை பேரூராட்சியின் கிழக்கில் மதுரை 12 கி.மீ..; மேற்கில் வாடிப்பட்டி 15 கி.மீ..; வடக்கில் அலங்காநல்லூர் 15 கி.மீ..; தெற்கில் நாகமலைப்புதுக்கோட்டை 15 கி.மீ.. தொலைவில் உள்ளது.  

## பேரூராட்சியின் அமைப்பு
8.99 ச.கி.மீ... பரப்பும், 15 வார்டுகளும், 105 தெருக்களும் கொண்ட இப்பேரூராட்சி மதுரை மேற்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 5213 வீடுகளும், 20,042 மக்கள்தொகையும் கொண்டது.
# அநிருத்தப் பிரம்மராயர்


**அநிருத்தப் பிரம்மராயர்** சுந்தர சோழரது காலத்தில் சோழதேசத்து அமைச்சராக இருந்தவர்.  

## அநிருத்திரர் குலம்
மும்முடிச்சோழ பிரம்மராயர் ஸ்ரீ கிருஷ்ணன் ராமன் என்கிற இயற்பெயர் கொண்டவர். அன்பில் அனந்தாழ்வார் சுவாமி என்கிற ரங்கநாதருக்குப் பணி செய்வதையே வாழ்க்கை கொடுத்த பயனாகக் கொண்டிருந்த அந்தணரின் கொள்ளுப் பேரன். அன்பில் அநிருத்தப் பட்டாச்சாரி எனும் நாராயணன் புகழ் பரப்பிய அந்தணரின் பேரன். ஆழ்வார்களின் பாடல்களை பாடி பக்தர்களை மகிழ்விக்கும் நாராயண பட்டாச்சாரியார் என்பவரின் மகன்.  

## அன்பில் செப்பேடு
அநிருத்தப் பிரம்மராயருக்கு பத்துவேலி நிலத்தினை சுந்திர சோழர் தந்தாக அன்பில் செப்பேடுகளில் உள்ளன. இந்நிலங்கள் அனைத்தும் இறையிலி நிலமாக கொடுக்கப்பட்டது என்றும் செப்பேடுகள் தெரிவிக்கின்றன.
# காலாந்தகக் கண்டர் (கதைமாந்தர்)



**சின்னப் பழுவேட்டரையர்** என அழைக்கப்படும் **காலாந்தகக் கண்டர்** சோழப் பேரரசின் தஞ்சை கோட்டையினைக் காவல் காக்கும் தளபதியாக கல்கி எழுதிய பொன்னியின் செல்வன் புதினத்தில் வரும் கதாபாத்திரமாகும். பழுவூர் எனும் ஊரினை தலைநகரமாக கொண்டு ஆட்சி செய்த சிற்றரசர்களின் வரலாற்றினை மையமாக கொண்டு இந்த கதாபாத்தினை உருவாக்கியுள்ளார். சோழப்பேரரசின் கீழ் பழுவூர் சிற்றரசர்கள் வாழ்ந்து வந்தார்கள்.  

## கதாப்பாத்திரத்தின் இயல்பு
காலாந்தகக் கண்டர் என்பது இவருடைய இயற்பெயராகும். இவருடைய அண்ணனை கண்டன் அமுதனார் பெரிய பழுவேட்டரையர் என்று மக்களால் அழைக்கப் பெறுகிறார். காலாந்தகக் கண்டரின் கீழ் தஞ்சை அரண்மனை பொக்கிசமும், தானிய அறையும் இருந்தது. மேலும் பாதாளச் சிறையொன்றினையும் தஞ்சை கோட்டையிருந்து வெளியே செல்லும் பாதாளச் சுரங்கத்தினையும் நிர்வகித்து வந்தார்.  

இளம் வீரர்களைக் கண்டால், அவர்களுக்கு வேண்டிய உதவி செய்து தன்னுடைய படையில் இணைத்துக் கொள்வதை வழக்கமாக கொண்டிருந்தார். தஞ்சை அரண்மனையில் சுந்தர சோழர் உடல்நலமின்றி இருக்கும் போது, பலத்த காவல் புரிந்து கோட்டையைப் பாதுகாத்து வந்தார்.  

தன்னுடைய தமயனார் பெரிய பழுவேட்டரையர் நந்தினி தேவி எனும் மோகினியிடம் சிக்கி வதைபடுவதைக் கண்டு வருந்தினார். ஆதித்த கரிகாலனிடமிருந்து குந்தவைக்கு ஓலை கொண்டுவந்த வல்லவரையனை ஒற்றன் என சந்தேகம் செய்து அவனைப் பிடித்துவர காவலாட்களை அனுப்பினார். வல்லவரையனிடம் இருந்த பனை இலச்சினையுடன் கூடிய கணையாழியை நந்தினிதான் தந்திருக்க வேண்டும் என்பதைக் கணித்தார். அதை பெரிய பழுவேட்டரையரிடம் கூறி அவரின் கோபத்திற்கு ஆளானார்.  

தஞ்சை கோட்டையினை ஈழத்து போரில் படைக்குத் தலைமை வகித்த கொடும்பாளூர் பெரிய வேளார் கைப்பற்றி விடுகிறார். கொடும்பாளூர் வேளாருக்கும் பழுவேட்டரையர்களுக்கும் நெடுகாலமாக பகை இருந்து வருகிறது. எனவே தஞ்சை கோட்டை தன்வசமாகும் வரை அக்கோட்டைக்குள் பிரவேசிக்க இயலாதென மறுத்துவிடுகிறார். அதனை அறிந்த சுந்தர சோழர் மீண்டும் காலாந்தக கண்டருக்கு கோட்டை பொறுப்பினை அளிக்கின்றார். தன்னுடைய மருமகன் சோழ குலத்தவன் அல்ல, பாண்டிய மைந்தன் என்பதை அறிந்து தன்னுடைய மகளை மீட்டுக் கொண்டுவர புறப்படுகிறார். மதுராந்தகனுக்கும், காலந்தக கண்டருக்கும் இடையே நடக்கும் சண்டையில் காலாந்தகக் கண்டர் இறந்துவிடுகிறார்.  

பெரிய பழுவேட்டரையரைக் கேட்காமல் எந்த காரியத்திலும் ஈடுபடாதவர், பெரிய பழுவேட்டரையர் சோழ மன்னரின் ஆட்சிக்கு இடையூறு செய்வது கண்டு கோபம் கொண்டார். தஞ்சைக் கோட்டைத் தலைவராக அரச விசுவாசியாக சின்ன பழுவேட்டரையர் புதினத்தில் வருகிறார்.
# பக்சுட்டன் நினைவு நீரூற்று

வில் அமைந்துள்ள பக்சுட்டன் நினைவு நீரூற்று.]]  

**பக்சுட்டன் நினைவு நீரூற்று** (*Buxton Memorial Fountain*) என்பது, ஐக்கிய இராச்சியத்தின் இலண்டனில் உள்ள ஒரு நினைவுச் சின்னமும், குடிநீர் ஊற்றும் ஆகும். தற்போது விக்டோரியா கோபுரப் பூங்காவில் அமைந்துள்ள இது பிரித்தானியப் பேரரசில் 1834 ஆம் ஆண்டில் அடிமைத்தனம் ஒழிக்கப்பட்டதை நினைவுகூரும் முகமாக அமைக்கப்பட்டது.  

## வரலாறு
நாடாளுமன்ற உறுப்பினர் சார்லசு பக்சுட்டன் என்பவர் இதனைக் கட்டுவித்துத் தனது தந்தையாரான தாமசு போவெல் பக்சுட்டனுக்கும், அவருடன் சேர்த்து வில்லியம் வில்பர்ஃபோர்சு, தாமசு கிளார்க்சன், தாமசு பாபிங்டன் மக்கோலே, என்றி புரூகம், இசுட்டீபன் லுசிங்டன் ஆகியோருக்கும் அர்ப்பணம் செய்தார். இவர்கள் அனைவரும் அடிமைத்தன ஒழிப்பில் பெரிதும் ஈடுபாடு கொண்டிருந்தவர்கள் ஆவர். 1865 ஆம் ஆண்டில் கோதிக் கட்டிடக்கலைஞரான சாமுவேல் சான்டர்சு தெயுலோன் என்பவர் இதனை வடிவமைத்தார். இவ்வாண்டிலேயே மேற்கத்திய அடிமை வணிகத்தை முடிவுக்குக் கொண்டுவந்த ஐக்கிய அமெரிக்காவின் அரசியல் அமைப்புச் சட்டத்துக்கான 13 ஆவது திருத்தம் நிறைவேறியது என்பதும் குறிப்பிடத்தக்கது.  

இது முதலில் இலண்டனில் உள்ள நாடாளுமன்றச் சதுக்கத்தில், 1,200 பவுன்கள் செலவில் அமைக்கப்பட்டது. 1949 ஆம் ஆண்டில் இச் சதுக்கம் திருத்தி அமைக்கப்பட்டபோது இந்த நினைவுச்சின்னம் அவ்விடத்தில் இருந்து அகற்றப்பட்டது. 1957 ஆம் ஆண்டிலேயே இது இதன் தற்போதைய இடமான விக்டோரியா கோபுரப் பூங்காவில் நிறுவப்பட்டது. இந்த நினைவுச் சின்னத்தில் பிரித்தானியாவின் ஆட்சியாளர்களின் ஏழு அலங்கார உருவங்கள் இருந்தன. இவற்றுள் நான்கு 1960 ஆம் ஆண்டிலும், ஏனைய நான்கும் 1971 ஆம் ஆண்டிலும் களவு போயின. இவ்விடங்களில் பின்னர் கண்ணாடியிழை நெகிழியியாலான உருவங்கள் வைக்கப்பட்டனவாயினும் 1980 ஆம் ஆண்டில் இவையும் காணாமல் போய்விட்டன. குடிநீர் ஊற்றும் தற்போது இயங்கும் நிலையில் இல்லை. 2006 ஆம் ஆண்டின் இலையுதிர் காலத்துக்கும் 2007 ஆம் ஆண்டு பெப்ரவரி மாதத்துக்கும் இடையில் திருத்த வேலைகள் செய்யப்பட்டன. அடிமை வணிகம் ஒழிக்கப்படதன் 200 ஆவது ஆண்டு நிறைவுக் கொண்டாட்டத்தின் ஒரு பகுதியாக இந்நினைவுச் சின்னம் 2007 ஆம் ஆண்டு மார்ச்சு மாதம் மீண்டும் திறந்துவைக்கப்பட்டது.  

## அமைப்பு
இதன் அடிப்பகுதி 12 அடி விட்டம் கொண்ட எண்கோண வடிவமான தள வடிவம் கொண்டது. எட்டுப் பக்கங்களிலும், டோவன்சயர் பளிங்குக் கற்களால் ஆன இரட்டைத் தூண்கள் கூர் வளைவு முகப்புகளைத் தாஙுகின்றன. எண்கோணத்தின் மையத்தில் வட்ட வடிவ வெட்டுமுகம் கொண்ட பெரிய தூண் ஒன்று உள்ளது. இதன் நாற்புறங்களிலும் கருங்கல்லால் ஆன நான்கு குடிநீரூற்றுத் தொட்டிகள் பொருத்தப்பட்டு உள்லன. இதன் மேற் பகுதியில் எண்கோணத்தின் கோணத் திசைகளோடு பொருந்தும் வகையில் வெண்கலத்தினால் ஆன, இங்கிலாந்தின் பழைய ஆட்சியாளர்களின் உருவங்கள் பொருத்தப்பட்டிருந்தன. பிரிட்டனிய ஆட்சியாளர்களைக் குறிக்க கரக்டாக்கசு, ரோமன்களைக் குறிக்க கான்சுட்டன்டைன், டேனியர்களைக் குறிக்கக் கனூட், சக்சன்களைக் குறிக்க ஆல்பிரட், நோர்மன்களைக் குறிக்க வெற்றியாளன் வில்லியம், இறுதியாக விக்டோரியா அரசி ஆகியோரது உருவங்கள் இவற்றுள் அடங்குவன. இச் சின்னத்தின் நோக்கங்களைக் குறிக்கும் கல்வெட்டுக்கள் இதன் அடிப்பகுதியில் பொருத்தப்பட்டுள்ளன.
# ஐக்கிய இராச்சியத்திலுள்ள உலகப் பாரம்பரியக் களங்கள்


யுனெஸ்கோவினால் நிர்வகிக்கப்படும் உலக பாரம்பரியக் களங்களில் 28 ஐக்கிய இராச்சியத்தில் காணப்படுகின்றது. இது உலக பாரம்பரியக் களங்களின் பட்டியலில் எட்டாவது இடத்தில் உள்ளது. இங்கே 23 பண்பாட்டுக் களங்களும், 4 இயற்கைக் களங்களும், 1 இவை இரண்டின் கலப்பாகவும் இருக்கின்றன. 1972 இல் உலக பாரம்பரியக் களத்தை உருவாக்குவதற்காக உருவாக்கப்பட்ட சாசனத்தை ஐக்கிய இராச்சியம் மே 29, 1984 இல் ஏற்றுக் கொண்டது.  

ஆண்டுதோறும் ஐக்கிய இராச்சியம் £130,000 ஐ உலகப் பாரம்பரியக் களத்திற்கு வழங்கி வருகின்றது. இந்தப் பணம் வளர்ந்துவரும் நாடுகளில் களங்களைப் பாதுகாக்க உதவும்
# வார்ப்புரு:ஒப்பமிடவில்லை/doc



ஒரு உரையாடலில் ஒப்பமிடாது இடப்பட்ட கருத்துக்களை யாருடையது என அறிவிக்க இடப்படுவதாகும்.  
### பயன்பாடு
<code></code>  

;பயனர் பெயர் அல்லது ஐபி: கருத்திட்டப் பயனரின் பெயர் அல்லது இணைய நெறிமுறை முகவரி.  
;நேரம், நாள் : தொகுப்பு வரலாற்றிலிருந்து நேரம் மற்றும் நாள் குறித்த நாட்குறிப்பு.  

The time stamps in the edit history list for any talk page appear in UTC, or in the local time that is set in your preferences. If you did not adjust the time in your preferences, then the times in the edit history list are in UTC.  
:**Talk page times should always be in UTC.** So be sure to use UTC time when using this unsigned template. Adjust the time, if necessary, using the difference you designated between the server UTC time and local time. If this is too difficult to figure out, or you are in a hurry, then leave out the time, and only put in the date.  

### எடுத்துக்காட்டுகள்
<code></code>  

என இட்டால்:  

என்று வெளிப்படும்.  

<includeonly>  

af:Sjabloon:Ongetekend  
ar:قالب:غير موقع  
ba:Ҡалып:Unsigned  
bar:Vorlage:Unsigned  
be-x-old:Шаблён:Няма подпісу  
bg:Шаблон:Неподписано  
bo:Template:Unsigned  
ca:Plantilla:Sense signar  
cs:Šablona:Nepodepsáno  
cy:Nodyn:Heb lofnod  
da:Skabelon:Usigneret  
dsb:Pśedłoga:Bźez pódpisa  
en:Template:Unsigned  
eo:Ŝablono:Subskribo  
es:Plantilla:No firmado  
eu:Txantiloi:Sinatu gabe  
fa:الگو:امضانشده  
fi:Malline:Allekirjoittamaton  
fr:Modèle:Non signé  
gan:模板:Unsigned  
gl:Modelo:Sensinatura  
he:תבנית:שכח לחתום  
hr:Predložak:Nepotpisan  
hsb:Předłoha:Njepodpisany  
hu:Sablon:Aláíratlan  
hy:Կաղապար:Անստորագիր  
id:Templat:Tanpattd  
is:Snið:Óundirritað  
it:Template:Non firmato  
ja:Template:Unsigned  
ka:თარგი:ხელმოუწერელი  
kn:ಟೆಂಪ್ಲೇಟು:Unsigned  
lt:Šablonas:Anon  
lv:Veidne:Neparakstījies  
ta:வார்ப்புரு:Unsigned  
mk:Шаблон:Непотпишан  
mn:Загвар:Unsigned  
nl:Sjabloon:Afzender  
no:Mal:Usignert  
pt:Predefinição:Não assinou  
ru:Шаблон:Unsigned  
rue:Шаблона:Unsigned  
simple:Template:Unsigned  
sk:Šablóna:Nepodpísal  
sq:Stampa:Unsigned  
sr:Шаблон:БП  
sv:Mall:Osignerad  
tg:Шаблон:Unsigned  
th:แม่แบบ:ไม่ได้ลงชื่อ  
tr:Şablon:İmzasız  
uk:Шаблон:Підпис  
vi:Bản mẫu:Vô danh  
yi:מוסטער:נישט געחתמעט  
zh:Template:Unsigned  
zh-yue:Template:Unsigned  
</includeonly>  

ar:قالب:غير موقع  
de:Vorlage:Unsigniert  
</noinclude>
# அடைக்கலராசு



**அடைக்கலராசு** (தோற்றம்: 9, மே, 1936 - மறைவு: 27, செப்டம்பர், 2012), திருச்சி மக்களவைத் தொகுதியில் இருந்து இந்திய தேசிய காங்கிரசு சார்பில் போட்டியிட்டு தொடர்ந்து 4 முறை வெற்றி பெற்று நாடாளுமன்ற உறுப்பினராகப் பதவி வகித்தவர்.  

1996-ம் ஆண்டு நடந்த தேர்தலில் ஜி. கே. மூப்பனார் தலைமையிலான தமிழ் மாநில காங்கிரசு சார்பில் போட்டியிட்டு வென்றார். இவர் காங்கிரசு கட்சியின் தமிழ்நாடு மாநில துணைத்தலைவராகவும் செயல்பட்டு வந்தார். மாரடைப்பால் பாதிக்கப்பட்ட இவர், 27-செப்டம்பர்-2012 இல் தனியார் மருத்துவமனை ஒன்றில் உயிரிழந்தார்.  

## குறிப்புகளும் மேற்கோள்களும்
# சில்க் ஏர்



**சில்க் ஏர் (சிங்கப்பூர்) வரையறுக்கப்பட்ட தனியார் நிறுவனம்** (*SilkAir (Singapore) Private Limited*) (சீனம்: 勝安航空 *Shèngān Hángkōng*) சிங்கப்பூரிலிருந்து இயங்கும் ஓர் வான்வழிச் சேவை ஆகும். இது சிங்கப்பூர் வான்வழிச் சேவைக்கு முழுமையாக உரிமையான ஓர் கிளை நிறுவனமாகும். இது சிங்கப்பூரிலிருந்து தென்கிழக்கு ஆசியா, தெற்கு ஆசியா, சீனா மற்றும் ஆத்திரேலியாவிலுள்ள 43 நகரங்களுக்கு திட்டமிட்ட பயணச் சேவைகளை இயக்குகிறது. சிங்கப்பூர் வான்வழிச் சேவையின் சூப்பர்அப் 1இல் ஐந்தாவது மாடியில் இதன் தலைமையகம் இயங்குகிறது. சிங்கப்பூர் வான்வழிச் சேவைக் குழுமத்தின் குறைந்த தொலைவுப் பயணங்களுக்கான மண்டல பயணச்சேவை வழங்கும் நிறுவனமாக இயக்கப்படுகிறது. 2006ஆம் ஆண்டில் 1.56 மில்லியன் பயணியரை ஏற்றிச் சென்றுள்ளது.சிங்கப்பூர் டாலர் 415 மில்லியன் அளவில் விற்பனை ஆற்றியுள்ள இந்த நிறுவனத்தின் இலாபம் சி.டா 30 மில்லியனாக இருந்தது.  
மார்ச்சு 31, 2010இல் சில்க் ஏரில் 278 ஊழியர்கள் பணி புரிந்தனர்.
# இளந்தமிழர் இலக்கியப் பட்டறை



**இளந்தமிழர் இலக்கியப் பட்டறை** என்பது தமிழ்நாடு அரசின் தமிழ் வளர்ச்சித் துறையின் சார்பில் ஆண்டு தோறும் இளம் படைப்பாளர்களுக்கு அவர்களுடைய படைப்பாற்றல் திறனை அதிகரிக்கும் நோக்கத்துடன் ஒரு வார காலத்திற்கு அளிக்கும் ஒரு பயிற்சித் திட்டமாகும். இத்திட்டத்திற்கு தமிழ் வளர்ச்சித் துறை நடத்திய பேச்சு, கவிதை, கட்டுரைப் போட்டிகளில் மாவட்ட அளவில் முதலிடம் பெற்றவர்கள் தேர்வு செய்யப்படுகின்றனர். 2012 ஆம் ஆண்டில் கல்லூரி மாணவர்களுக்கு மட்டும் பயிற்சி அளிக்கப்பட்டது. 2013 ஆம் ஆண்டில் இத்திட்டம் பள்ளி மாணவர்களுக்கும் சேர்த்து விரிவாக்கப்பட்டது. இத்திட்டத்திற்கு தமிழ்நாடு அரசு ஆண்டொன்றுக்கு ரூபாய் பத்து இலட்சம் செலவிடுகிறது. சென்னை, வேலூர், திருச்சிராப்பள்ளி, மதுரை, திருநெல்வேலி ஆகிய இடங்களில் சுழற்சி முறையில் துறை சார்ந்த வல்லுநர்களை அழைத்துப் பயிற்சி அளிக்கப்படுகிறது.  

## முதல் பயிற்சிப் பட்டறை

2012 ஆம் ஆண்டில் முதல் பயிற்சிப் பட்டறை திருச்சிராப்பள்ளியில் திருவரங்கம் எனுமிடத்தில் 22-09-2012 முதல் 28-09-2012 வரை நடத்தப் பெற்றது. இந்த பட்டறையில் தமிழ்நாட்டிலுள்ள 32 மாவட்டங்களில் இருந்து தேர்வு செய்யப்பட்ட 106 மாணவ மாணவியர் கலந்து கொண்டனர். ஏழு நாட்கள் நடைபெற்ற இந்நிகழ்வில் 42 வகையான தலைப்புகளில் கீழ் அத்துறையின் சிறந்த வல்லுநர்களைக் கொண்டு பயிற்சியளிக்கப்பட்டது. இந்நிகழ்வில் தினமும் காலையில் யோகா பயிற்சி அளிக்கப்பட்டது. மாலையில் கலை மற்றும் பண்பாட்டுத் துறையின் சார்பில் கலை நிகழ்ச்சிகள் நடைபெற்றன.இப்பயிற்சிக்கு தமிழ்நாடு அரசு ரூபாய் பத்து இலட்சம் செலவிட்டது.  

## முதல் பட்டறையின் படத் தொகுப்பு

## இரண்டாம் பயிற்சிப் பட்டறை

தொடக்கி வைத்துச் சிறப்புரையாற்றுகிறார்]]  

2013 ஆம் ஆண்டில் இரண்டாம் பயிற்சிப் பட்டறை சென்னை, அடையாறு, இந்திராநகரிலுள்ள இளைஞர் விடுதியில் 01-08-2013 முதல் 07-08-2013 வரை நடத்தப் பெறுகிறது. இந்த பட்டறையில் தமிழ்நாட்டிலுள்ள 32 மாவட்டங்களில் இருந்து தேர்வு செய்யப்பட்ட பள்ளி மாணவ மாணவியர் 100 பேர்களும், கல்லூரி மாணவ மாணவியர்கள் 100 பேர்களும் என 200 பேர் கலந்து கொண்டனர். ஏழு நாட்கள் நடைபெற்ற இந்நிகழ்வில் 34 வகையான தலைப்புகளில் கீழ் அத்துறையின் சிறந்த வல்லுநர்களைக் கொண்டு பயிற்சியளிக்கப்பட்டது. இப்பயிற்சிக்கு தமிழ்நாடு அரசு ரூபாய் பத்து இலட்சம் செலவிட்டது.  

## இரண்டாம் பட்டறையின் படத் தொகுப்பு
# சாமுவேல் சான்டர்சு தெயுலோன்



**சாமுவேல் சான்டர்சு தெயுலோன்** (1812-1873) 19 ஆம் நூற்றாண்டைச் சேர்ந்தவரும் இங்கிலாந்தில் வாழ்ந்தவருமான கோதிக் மறுமலர்ச்சிக் கட்டிடக்கலைஞர். இவர் இங்கிலாந்தில் பல கட்டிடங்களையும் நினைவுச் சின்னங்களையும் வடிவமைத்துள்ளார்.  

## குடும்பம்
தெயுலோன் தென்கிழக்கு இலண்டனில் உள்ள கிறீனிச்சில் 1812 ஆம் ஆண்டு பிறந்தார். இவரது தந்தையார் பிரெஞ்சுக் குடும்பம் ஒன்றைச் சேர்ந்தவர், அலுமாரிகள் செய்யும் தொழில் செய்து வந்தார். தெயுலோனின் உடன்பிறந்தாரான வில்லியம் மில்போர்ட் தெயுலோன் (1823–1900) என்பவரும் கட்டிடக்கலைஞர் ஆனார். 1873 ஆம் ஆண்டு காலமான தெயுலோன் ஐகேட் மயானத்தில் அடக்கம் செய்யப்பட்டார். இவரது வழி வந்தவரான அலன் தெயுலோன் என்பவர் 2009 ஆண்டில் சாமுவேல் சான்டர்சு தெயுலோன் பற்றிய நூலொன்றை வெளியிட்டுள்ளார்.  

## வாழ்க்கை
ராயல் அக்கடமி பள்ளிகளில் பயின்ற தெயுலோன் 1835 ஆம் ஆண்டில் படிப்பை முடித்துக்கொண்டு, 1838ல் கட்டிடக் கலைஞராகப் பணி புரியத் தொடங்கினார். சார்ச் கில்பர்ட் இசுக்கொட்டின் (George Gilbert Scott) நண்பரான இவர், 1835 ஆம் ஆண்டு சனவரி ஆறாம் தேதி பிரித்தானியக் கட்டிடக்கலைஞர் அரச நிறுவனத்தின் அவை உறுப்பினர் ஆனார். 1841-1842 காலப்பகுதியில் சார்ச் போர்ட்டர் (George Porter) என்பவருக்கு உதவியாளராக இருந்த தெயுலோன் இவான் கிறிசுத்தியன் (Ewan Christian) என்பவரோடு இணைந்து ஐரோப்பாக் கண்டத்தில் நீண்ட ஆய்வுச் சுற்றுலா ஒன்றை மேற்கொண்டார். இவான் கிறிசுத்தியன் இவருக்கு வாழ்நாள் நண்பராகத் திகழ்ந்தார். பின்னாளில் பிரபுப் பட்டம் பெற்றவரும், இலன்டன் நகரக் கார்ப்பரேசனின் கட்டிடக் கலைஞராக இருந்தவருமான ஓராசு யோன்சு (Horace Jones) என்பவரும் இலன்டன் பல்கலைக்கழகக் கல்லூரியில், கட்டிடக்கலைப் பேராசிரியராக விளங்கியவருமான எய்ட்டர் லூயிசு என்பவரும் இந்தச் சுற்றுலாவில் இணைந்திருந்தனர்.  

தெயுலோன், விக்டோரிய மறுமலர்ச்சி கோதிக் தேவாலயக் கட்டிடக்கலையில் சிறப்புத் தகைமை பெற்றிருந்தார். எனினும், பல நாட்டுப்புற வீடுகளையும், முழுமையான ஊர்களையும் கூட வடிவமைத்துள்ளார். 1848 ஆம் ஆண்டில் பெட்ஃபோர்டின் ஏழாம் டியூக்குக்காக தோர்னி எசுட்டேட்டில் வடிவமைத்த வீடுகளே இவர் முதர்முதலில் ஈடுபட்ட பெரிய அளவிலான வேலை. கன்டர்பரி மேற்றிராணியார், மால்பரோ டியூக், சென். அல்பான்சின் பத்தாவது டியூக், இளவரசர் ஆல்பர்ட் போன்றவர்களுக்காக இவர் கட்டிடங்களை வடிவமைத்துள்ளார்.
# நந்திபுரத்து நாயகி (புதினம்)



அமரர் கல்கி அவர்கள் பொன்னியின் செல்வன் புதினத்தின் தொடர்ச்சியாகவும், பொன்னியின் செல்வனில் வருகி்ன்ற கதாபாத்திரங்களை மையமாக கொண்டும் எழுத்தாளர் விக்கிரமன் எழுதிய புதினம் **நந்திபுரத்து நாயகி** ஆகும். இந்த புதினம் மூன்று பாகங்களை கொண்டது.  

## நாவலின் கட்டமைப்பு
பொன்னியின் செல்வனை புதினத்தினை படித்து முடிக்கின்றபோது பல கேள்விகளை எழும், இந்தக் கேள்விகளுக்கு எல்லாம் வருங்கால எழுத்தாளர்கள் பல படைப்புகளைத் தருவார்கள் என்று கல்கி அவர்களே கூறினார். அந்த அடிப்படையில், பொன்னியின் செல்வன் கதாபாத்தரங்களையும், அதே இயல்புகளையும் வைத்து புதினத்தினை விக்கிரமன் படைத்துள்ளார்.  

## பாத்திரப் படைப்பு
- வந்தியத் தேவன்
- குந்தவை
- அருள்மொழிவர்மன்
- பார்த்திபேந்திர பல்லவன்

## வரலாறு தழுவிய நாவல்களுள் நந்திபுரத்து நாயகி புதினத்தின் பங்கு
ஒரு புனைவு புதினத்தின் கதைமாந்தர்களை வைத்தே மற்றொரு புதினத்தினை எழுத இயலும் என்று உரைத்தமை.  

## ஆய்வுகள்
விக்ரமனின் நந்திபுரத்து நாயகி நாவல் ஆய்வு - பி.சின்னையா 1993, அழகப்பா பல்கலைக் கழகம்.
# சில்க் ஏர் பறப்பு 185



**சில்க் ஏர் பறப்பு 185 ** (*SilkAir Flight 185*) இந்தோனேசியாவின் ஜாகர்தாவிலிருந்து சிங்கப்பூருக்கு பறக்கின்ற வழமையான, அட்டவணையிலுள்ள ஓர் பயணியர் பறப்பு ஆகும். திசம்பர் 19, 1997 அன்று இயக்கப்பட்ட இந்தப் பறப்பு விபத்துக்குள்ளாகி மூசி ஆற்றில் விழுந்து பயணித்த 104 பேரும் உயிரிழந்தனர்.  

விபத்திற்கான காரணங்களை இரு அமைப்புகள் ஆய்வு செய்தன. இதில் ஒன்றான இந்தோனேசிய தேசிய போக்குவரத்து பாதுகாப்பு குழுவால் (NTSC) எந்த இறுதி முடிவுக்கும் வர இயலவில்லை. மற்ற அமெரிக்க தேசிய போக்குவரத்துப் பாதுகாப்பு வாரியம் (NTSB) பெரும்பாலும் தலைமை ஓட்டுனரால், வேண்டுமென்றே கொடுக்கப்பட்ட பறப்புக் கட்டுப்பாடு செய்கைகளால் இவ்விபத்து நிகழ்ந்துள்ளது என முடிவு செய்தது. சன்டோசோ சயோகோ என்ற இந்தோனேசிய ஆய்வாளரின் கூற்றுப்படி இதே முடிவிற்கு இந்தோனேசியக் குழுவும் வந்தது; ஆனால் குழுத்தலைமை ஏற்கவில்லை  

விபத்தில் இறந்தவர்களில் பலரின் உறவினர்கள் தொடர்ந்த நட்ட ஈடு வழக்கில் முன்னரே அறியப்பட்டிருந்த போயிங் 737 வானூர்தியின் சுக்கான் பகுதியின் தானியக்கப் பிழைகள் விபத்துக்குக் காரணமாக சுட்டப்பட்டன. இந்த வகை வானூர்திகளில் சுக்கான்களைத் தயாரித்து வழங்கிய நிறுவனம் இந்த உறவினர்களுடன் நீதிமன்றத்திற்கு வெளியே உடன்பாடு கண்டு வழக்கை முடித்தது.
# பூரிம்



**பூரிம்** (*Purim*, எபிரேயம்: *பூர்* என்பதிலிருந்து உருவாகியது, அக்காத் மொழிச் சொல் *பூரோ* என்பதற்கு நெருக்கமானது) என்பது ஓர் யூதத் திருவிழா. புராதன அகாமனிசியப் பேரரசில் ஆமான் என்பவரால் யூத மக்களை அழிக்க தீட்டப்பட்ட சதியிலிருந்து விடுதலையானதை நினைத்து கொண்டாடப்படுகின்றது. இக்கதை எபிரேய விவிலிய நூலான எஸ்தரில் காணலாம்.